**МАРИЯНА АНАСТАСОВА**

**НИКОЛА МАНГАЛДЖИЕВ**

**В ТЪРСЕНЕ НА ПАНАЦЕЯ**

„Едно древно табу забранява да се говори за Златния корен. Аз съм първият, нарушил табуто....”

„...Целият си живот посветих на билките и на Златния корен. Цял живот търсех начин да правя лекарства, от които хората да оздравяват, а не да умират.”

„Първият ми син умря, преди да навърши и годинка от едни антибиотици, на които тогава се предоверих. Получи алергия и си отиде. Сам му ковах ковчега. Тогава, на гробищата си обещах, че ще направя природни лекарства, от които децата да оздравяват наистина...”

„Само 10 дни в годината в Златния корен е действащо това вещество, което го превръща в уникално лекарство. Ако се бере преди или след това, растението само се унищожава....”

ПРЕДГОВОР

Самоков. Спирам пред висока ограда и голяма масивна врата. До вратата- поставка за бутилки с мляко. Няколко пълни още стоят. До тях – съдче за монети. Като си вземат млякото хората, който иска, може да си го плати. Слънце от дърворезба огрява тротоара.

Домът на Никола Мангалджиев. Бавно слизам от колата, като се опитвам да уловя нещо по-необичайно в обстановката или атмосферата наоколо...Малко се притеснявам, макар че съм направила стотици интервюта досега. Виждала съм го само на снимка и в няколко телевизионни предавания. Когато ги гледах, ми се струваше, че като че ли все не го питат най-важното...Тогава не мислех, че ще имам тази възможност...Тогава знаех за него само, че е добре познат на наши и чужди звезди, на които е помогнал да оздравеят или да отслабнат. Не подозирах още, колко много повече са обикновените хора, на които е върнал живота. Чувах да го наричат „аптекарят от Самоков”, но не знаех, че тези, които е спасил, в благодарността си, го смятат за чудотворец.

Влизам в просторен двор, където ме посрещат две котки и дузина хора, които явно чакат за среща с него. Тъкмо изпраща поредния си посетител. Пристъпвам към него и се представям. По онова време бях водеща на здравно предаване в РТВЦ-Благоевград. Бях го поканила да участва и сега с моя екип идваме да снимаме филм в дома му. Гледа ме усмихнато и сърдечно. Често се връщам към първата мисъл, появила се в главата ми тогава: „Прилича много на татко.” Татко си беше отишъл около 3 години преди това и все още много ми липсваше. Същите живи, малко насмешливи очи, почти същата лека и подвижна фигура, същата топлота в гласа..

Не беше само журналистическия ми порив да предложа на моите зрители още една интересна среща, а и заради нещо друго исках да се видя с този необикновен човек. От години търсех лек за дъщеря ми и вече бях сигурна, че ако изобщо го има, той може да бъде само природен, че само живи, природни същности като билките, цветята и други естествени средства могат да донесат истинското изцеление. Когато завърших филма, бях толкова впечатлена от знанията и възможностите му, че идеята за книгата се появи съвсем спонтанно в мен. Исках колкото може повече хора да научат за него, за лечебните растения, за „царските” качества на неговите Царски билки, за уникалният Златен корен- „неговото растение”, както си го нарича. Пожелах си да направя така, че всеки да може да пие от този извор на вдъхновение, знания и оптимизъм, какъвто е Никола Мангалджиев.

По време на нашите срещи, в които правих интервютата за тази книга, забелязах, че има думи, които твърде често произнася – „душа”, „надежда”, „има лек”... Така веднаж говорихме за онзи известен израз, че надеждата умира последна. „Знаеш ли, каза ми тогава Никола Мангалджиев – това е само израз. Всъщност надеждата не умира никога. Дори ако хората се откажат от нея, тя не се отказва от тях. И ти го знаеш най-добре.” Беше напълно вярно. Знаех, че има пред вид малката ми дъщеря и това, че никога не съм спирала да вярвам, че един ден ще открия пътя към заключеното й сърце. И тогава цялата любов събрана в него, ще отприщи своята лечебна сила.

С огромна радост работих над тази книга, която отразява мисленето му, знанията и мъдростта му. Слушах и попивах всяка негова дума и когато по - късно многократно четях написаното, всеки път сякаш намирах нов смисъл в него. Израствах все повече с всяка наша следваща среща. Всеки път, когато си тръгвах, се чувствах по-богата и някак си по-силна. Докато пътувах обратно, сякаш мислите ми преповтаряха неговите думи. Понякога ми се струваше, че и да нямах диктофон, сигурно ще мога да възпроизведа голяма част от разговорите ни. Толкова много ме впечатляваха те. Отново го виждах пред себе си - понякога насмешлив, друг път тъжен, често пъти с горчиво чувство за хумор, говорейки как хората сами похабяват здравето си, а после дават мило и драго да си го върнат. Откровен, забавен и много, много истински.

Такъв е той- магистър - фармацевт Никола Мангалджиев, създател на едни от най-добрите билкови лекарства у нас. И до днес не спира да търси и приготвя лекове за всякакви болести - от банални настинки до ракови заболявания. Отдавна знае, че всички болести имат общ корен-баланса в човека е нарушен и когато той се възстанови, тялото само оздравява. Той познава билките толкова добре, колкото никой друг у нас, но една от тях нарича „чудо”. Това е Златният корен . Твърди, че в него е закодирано тайнството на живота, защото растението има свойството да живее в състояние на анабиоза, което означава, че без никакво подхранване с вода и земя може да живее до 7 години. През това време пуска листа и извършва жизнена дейност като всички други растения. Твърди, че вълшебната билка е променила и неговия живот, както и живота на стотици други хора. Разказва за себе си, че е белязан човек, значи „багатур” на древен български език. Срещнала го е мечка, плеснала му е един шамар и го е одрала. „Белязан съм, живея вече 60 години с една пластика от плексиглас в главата си. След като започнах да се занимавам с изучаване на Златния корен, разбрах, че едно табу забранява да се разказва за него. Аз съм първият човек, който наруши табуто.”

**Как и защо започна да се интересуваш от Златния корен?**

Моят прадядо е бил ханджия. През неговия хан каракачаните есенно време прекарвали стадата си, та по Струма да стигнат до Солун и там да зимуват на топло. Когато от тия стада има някоя окуцяла, болна овца, моят прадядо, който е бил човек „пенкелер”- можел да сготви, да оправи рана, да попее песни, лекувал и окуцелите овце. Та той дробел някакъв корен там и след два дена, айде овцата потегля здрава-здравеничка за Солун. Но никой от деветте му деца, най големия от които е бил много учен, създал е текстилното училище в Бургас – Коста Янчев, никой от тях не се е сетил да пита какъв е тоя корен. Аз знаех само, че с тоя корен той е церил окуцелите овце и е лекувал шап и е давал на кърмачките за увеличаване на млякото...

....През 41-ва година бил съм на 1 година, когато баща ми отишъл на гости в София при негов приятел, на когото детето му било болно от скарлатина, ама хората не са знаели и като се връща татко, мене ме хваща. Скарлатината атакува сърцето, бъбреците и ушите. Имал съм тоя късмет, че инфекцията е била в ушите. Оживял съм благодарение на самоотвержеността на майка ми, която 40 дена на ръце ме е носила, докато аз рева непрекъснато с температура 41 градуса... Тогава Флеминг още не е бил открил пеницилина. Акушерката тогава й казва да ме закарат в „Уши, нос, гърло” в София. Там от Германия идвал един доктор, донесал една инфрачервена лампа и ми правели нагревки с нея. За 3 дни се ускорява нагнояването на ухото, пробива се тъпанчето и гнойта изтича навън. И аз оцелявам, но оглушах. Вътре всичко е било изгнило. Като следствие от това, при мен се развива костния слух. Така че, все пак чувам. Един ден, в 9-ти клас, една учителка по биология ми вика- абе Николай, ти ще учиш фармация, виж колко билки има в тая наша земя, ще идеш да учиш и ще си направиш лекарство за твойте уши. И въпреки, че ми предлагаха да ида да уча текстилно инженерство, аз реших да я послушам и не сгреших. Записах се, взех си приемния изпит без ходатайства и така започна моя път....

**Кога и как ти самият за първи път се натъкна на Златния корен и какво почувства тогава?**

Между първи и втори курс като студенти ние събирахме хербарии, 300 растения трябваше да съберем и да се явим на практическия изпит по ботаника. Аз реших да ги събера, тръгнах една заран към езерата на Марица, от двореца Саръгьол се върви и се стига до там. На една поляна попадам на един старец, който върху едно издълбано корито от дърво дроби един корен. Една овца до него лежи болна. Викам, дедо добър ден, какво правиш. Ще церим овцата-казва той, болна е... не мърда, а аз ще я излекувам...

Дроби го той корена... вика, като го изяде, ще се оправи и го сложи на тревата. Овцата го усети, какво е усетила, тя си знае, изяде го и след малко стана. Абе как се казва билката- питам аз. Той вика – не знам. Знае, разбира се, но не ми каза.

Той беше каракачанин този дядо. Вълка го гледаш, има очи, не можеш да му видиш душата. Тия каракачани и те са такива, там не знаеш ли каквото трябва, при първата гръмотевична буря без тебе, а те си оцеляват, защото пазят традициите на рода. Нали ти казах, че имам зрителна памет много силна, запомних го корена и стигнах до самите езера и до скалите го гледам – същият корен. Викам, това е сигурно, дядо ми не може да не го е знаел тоя корен. С него сигурно е церил овцете. Така се запознах с него.

**Златният корен има още едно име, което не е много известно, знам, че съпругата ти, която има ясновидска дарба, го е получила и то е Живанду. Разкажи някой случай в твоето семейство, когато са използвали билката.**

Така е, Живанду се казва... Хубаво име...

Майката на моята съпруга, тогава тя беше на 89 години, да вземе да си измие краката с Доместос. Кога ги е измила, не знам, но една вечер като се прибрахме, краката й като плондери от химическото изгаряне, това е сода каустик. Компрес риванол поставих веднага, оказа се, че има алергия към риванол- уникален случай... Тогава започнах да й давам по 3 супени лъжици от една смес за регулиране на обмяната- наричам я животворна вода. От серията Царски билки това е билката за Идеална фигура. Медицинската сестра, която идваше, за да слага системите, казваше няма начин да оздравее.... Така продължихме месец и половина, но намалих дозата, тъй като тя се почувства по-добре. За съжаление, в началото на декември жената взела, че обула едни вълнени чорапи, а те на голо дразнят много и като се разчесала, едни рани се отвориха...Почнах наново с билките, но тя си отиде, не можа да издържи сърцето, дойде му времето... Но всичките рани от изгаряне се повлияха от Златния корен. Препоръчвам на невролозите, като има болни с такива рани да им дават от това лекарство и така раните няма да се влошават.

А преди години имаше в Търново един човек, който гледаше майка си, на 92 години беше жената. Той ми е споделял, че й дава много от Златната формула. Каза, че кожата й станала като на момиче и без никакви рани.

Билката за Идеална фигура е всъщност комбинация, която подобрява обмяната на веществата. Работното заглавие беше „Животворна вода”. Излишната мастна тъкан редуцира мускулатурата и по този начин се създава възможност за недобро хранене на клетката. Храносмилателния процес се повтаря вътре в клетката. От тънките черва кръвта взима това,

което е останало от разграждането на въглехидратите, белтъчините и мазнините и го пренася до всяка клетка. Вътре този процес се повтаря, за да може клетката да си вземе каквото й трябва. Съответно венозната кръв извежда продукта на обмяната. Ако клетката е омазнена, вътрешната течна среда е по-гъста, няма добро хранене, няма добро изхвърляне на продуктите на обмяната. Затова клетката трябва да се чисти и това лесно става чрез тази „животворна вода”, която сега се нарича Царска билка за Идеална фигура.

**Зная, че много често при теб идват хора с онкологични заболявания. Успяваш ли да им помогнеш?**

Една жена от Хасково дойде веднаж с аденом на главния мозък. Той като се разраства става като след инсулт - има проблем с движенията, болните се парализират. Толкова е била зле, че я пращат във Франция да я оперират. Отварят черепа, там не може да се прави обширна резекция. Целта на хирургическата намеса е да изрежат колкото може около тумора. Обаче туморът е нещо като паяжина, да кажем, нарича се рак, но има бледа прилика с морските раци, това е като една паяжина и те изрязват част от челната част на мозъка. Всъщност са направили 6 операции и той постоянно нараствал и вече се бяха отказали. Тогава се обади една позната от там – така и така, не може ли да й помогнем с тия Царски билки. А преди това, през 2000-та година, когато ги показахме за първи път на пловдивския панаир, още първия ден дойде един, така стегнат мъж представи се като морски капитан- жена ми болна от рак, иска да се хвърли в морето – може ли това да помогне. Викам може- 50 бурканчета взимай цял кашон да почва да пие по 4 супени лъжици. Човекът си тръгва за Варна, след три дена дойде и вика –нямаш представа какъв ефект, а те се редуват с двамата сина да я пазят да не се хвърли в морето. И жената от Хасково се оправи- пие всеки ден тая Златна формула. Жив пример си е тя, но не спира вече 10 години. Тя е потвърждение на факта, че на тези хора, които са се разболели, нещо им липсва в храната и трябва да се набави от билката. Тука нарочно държа тоя имел, от дясната страна е дъб, това е плода му, птиците изяждат това, другото не го ядат и семето се залепва някъде, където пробива, виж как се е вкопчило в дъба. Почва да тегли соковете и израства като дъба. Другият имел от бор, плода е бял - две еднакви растения, хранени различно, виждаш, че изглеждат различно. Колко важна е храната...

Преди две години бях в Украйна, тамошният водещ онколог от 30 години лекува рак с имел от дъб. Аз знаех от баба Ванга, че имелът от бор сваля кръвното налягане и го използвам успешно. Има го много в петричкия край, после го открих и във Велинград. Също и в село Гостен – това е пътят за Добринище, има мост, параклис и три дъба - там е .

Определил съм си много дървета да ги „смеся” с имел, примерно брезата, защото брезовата гъба се използва за лечение на рака. Няма имел от бреза, ще чакам две години дали ще стане. Мисля, че на паразита трябва да се противодейства с паразит – клин клин избива. Това е простичко и всички не го вярват...

**С какво е толкова интересен имелът?**

Интересен е много. Той съдържа хлорофил, но няма коренова система, с която да черпи от земята сокове, минерали и т.н. Хлорофила растението го синтезира, не е пълен паразит, а е полупаразит. Пълен паразит е, например, горската майка, има такова едно растение. Срещнеш ли го, ще намериш злато – така се казва, ама аз колко съм срещал досега....пък златото още го няма....

Имелът паразитира върху храсти и дървета. Разпространяват го птиците, като се хранят с плодовете му. Първата година семето пробива епидермиса, вкопчва се, израства, цъфти, плодове дава... и така...по същия начин ракът се развива у човека - абсолютно по същия начин. Свободните кислородни радикали, които се отделят при дишането – това, с което съществуваме, това ни убива – кислородът. Те се движат по кръвта и ако се допрат до клетъчната стена я пробиват, а пък други, които са радиоактивни или химически, вършат същата работа – пушачите имат най много свободни кислородни радикали. 85 процента на случаите на рак се дължат на пушене, поради пробива на клетките.

Има описани много случаи на спонтанна регресия при болни от рак. Те са били изучени подробно от проф. Райчев – един от най добрите специалисти според мен в тази област и конкретно по установяване каква е тъканта на рака.За съжаление човекът е починал, аз много исках да говоря с него, той не е оставил данни, но мисля, че ако се подаде необходимото на организма, човекът се мобилизира. Природният закон говори за действие и противодействие...

Дойде веднаж един мъж с рак на простатата – ако пийна сок от алое от тебе направен, вика, ще се оправя....

Ракът на простатата поразява около 18 процента от мъжете. Казвам, до два дена ще имаш алое от високите плата на Мексико- това е родината на алоето. Аз съм убеден, че билката трябва да е оттам, където е посадена от Бога. Вдигам телефона, имам една позната на летището, тя страда от една кандидоза и аз каквото прочета ново веднага й казвам и тя по пилотите го поръчва. Обаждам й се аз, викам, Емилия, до два дена можем ли да намерим от високите плата на Мексико екстракт от алое...

Оня не вярва. Тя се обажда в Гватемала на представител на Балкан, оня веднага от Мексико праща и дойде жената след два дена носи и аз веднага в София. Занесох му го...

**Има ли и други билки, които помагат срещу рака?**

Цяла една група билки имат определено противотуморно действие, като например зимзелен винка хербацея е латинското – сини цветове. Неговите алкалоиди спират делението на вътреклетъчното ядро. Друго такова растение расте в горите на Амазонка и от кората му се прави едно лекарство, което се прилага в химиотерапията. Това са такива растения, които действат като отровители, така да го наречем. Друга подобна билка е самакитката. Има растения, които укрепват имунната система. Тя трябва брилянтно да си върши работата, защото ние постоянно се разболяваме и оздравяваме, благодарение на собствената ни защита. В това отношение Златният корен е на върха и може да се пие неограничено време без пристрастяване и психологическа зависимост. Тук много помагат жен-шена, байкалският шлемник, гъбите рейши и други, които от хилядолетия се прилагат за това-всички те внасят градивни елементи. За мен човешкото тяло е най-добрият лекар, то знае точно какво го боли и къде. Никоя арпаратура не може да постигне това. То винаги дава сигнали, но те трудно се улавят в забързаното време. Сега медицината разчита на апарати и никой не гледа болния, душата му как е, такива работи няма... Освен това човешкото тяло е и най-добрият аптекар, защото от хранителните продукти си приготвя хомеопатични лекарства и ги изпраща където е необходимо, без да причинява отравяне, което е характерно за химическите вещества.

**БОЖЕСТВЕНАТА ИСКРА**

**Затвори очи. Почувствай мускулите, ставите, костите. Те са твоята опора, около която се подреждат твоите органи, системи, части, твоите плът и кръв. Всички те са твоето тяло – единствено, неповторимо и прекрасно. Съвършено творение на един Творец, който пресъздва себе си милиони пъти от хиляди години. Може ли творението да не носи в себе си величието на Твореца? Едва ли. То носи дори нещо много повече от това – Неговата мечта за вечност и Неговата любов, наречена Божествена искра.**

**Огледай мислено своето тяло и после се вслушай внимателно. Поискай да откриеш Божествената искра, защото благодарение на нея дробовете дишат, стомахът приема храната, а мозъкът управлява. Всичко в теб се движи, трепти и работи благодарение на нея. Но къде ли е самата тя? Дали е навсякъде или никъде? Дали осветява като пламък на свещ или разпраща снопове светлина като взрив. Дали събужда или умиротворява. Дали кара нервните клетки да предават сигналите помежду си забързано, яростно, неспокойно, или пък ги възпира и ги кара да забавят темпото, защото в бавното движение има повече осъзнаване, повече чувство и може би повече яснота...**

**Къде е тази божествена искра, която за по –просто и по-кратко наричаме „живот”? Отблясъците от нея се намират навсякъде. Виж как осветяват отвътре черепната кухина. Ако няма препятствия, става светло и в гърлото, където гласните струни пазят най-нежните тонове за търпение и любов. Огледай хубаво всяко кътче от гръдната кухина и ако забележиш малка паяжина някъде там, освети я с искрицата светлина и виж как тя се стопява, виж я как изчезва. После изчакай, дали няма отново да се появи, може би на друго място, може би малко по-различна, но пак ще прилича на тъмна изплетена мрежа, сякаш пипала на непознато насекомо... Освети я отново и знай, че тъгата, обидата и ненавистта, ако са свили гнездо в твоите гърди, именно те са я настанили там. Освети белите дробове ярко и силно. Нека тъгата си тръгне от там и вземе със себе си тънката паяжина на собствената си болка.**

**Сега огледай с радост чистите бели дробове, бавно пулсиращи, изпълнени с лекота и точно тогава ще я видиш. Тя ще се разкрие пред теб с целия си блясък, с цялото великолепие на своя безметежен порив. Разбира се, че е там. Къде другаде би могла да е? Божествената искра, дар от Създателя, от Твореца на всички неща. Поставена от него точно там – в човешкото сърце. Тя е тази, заради която то винаги пулсира и никога не почива. Тя е вечното движение, вечния живот и ритъм на Земята, Слънцето и Луната в едно, тя е Божественият огън и Безкрайната любов. Тя е началото на физическият живот и неговият край. Тя е в твоето сърце, откакто си дошъл на този свят. И досега е чакала да я потърсиш, да поискаш да я видиш, да я докоснеш, да се сгрееш на нейния пламък. Просто да я познаеш.**

**Освети с нея всички тъмни пространства вътре в теб. Изгори паяжините на своето недоволство, отрицание и самота. Изпълни целия свой вътрешен свят със златисто сияние. Тогава всяка клетка ще вземе частица от тази светлина и от нея ще създаде здраве и изцеление за себе си и органа, който изгражда. Виж как златната целебна светлина прониква и захранва всеки орган, всяка система, всяка малка частица, докато не остане нито едно тъмно кътче в теб. Когато усетиш трептенето на Божествената искра в себе си и топлото сияние на Светлината, ще знаеш, че никаква болест и дисхармония не могат да съществуват близо до тази вибрация на чистота, покой и мир. И винаги ще търсиш добрите мисли, защото те подхранват тази светлина, помагат й да се усилва и лекува.**

**Огледай отново с вътрешния си поглед това съвършено творение- твоето собствено тяло. Всяка клетка в него е уникална и изпълнява прекрасно своята роля. Насочи вниманието си за пореден път към орган или част от него, която изпитва дискомфорт и за да върнеш хармонията в нея, освети я с Божествена искра, скрита в своето сърце. Знай, че тя е твоят лек и винаги мисли за нея с любов и благодарност, че я има и че завинаги те свързва с Бога в теб.**

**Бавно отвори очи и се наслаждавай на напълно здравото си тяло, ясния си ум и чистото си осъзнаване, че ти си мостът между човешкото битие и Божествения свят. Отвори очи... Нека силата на любовта бъде винаги с теб!**

**За твоите Царски билки много се говори - по вестниците, по телевизиите, време е хората да разберат, че здравето може да бъде постигнато само с природни продукти. Но не всички го осъзнават за съжаление...**

Говори се, наистина...Надявавам се колкото може повече хора да разберат, че има лекарство за техните болести, но то не е в химическите средства, а в естествените...На пловдивския панаир веднаж, като бях с Царските билки, на третия ден, в Шоуто на Слави, ще има предаване с Дойчин Василев, който качи Еверест. Аз им помогнах да се качат на Макаул през 98-ма година с една туба Златно чудо, както тогава се наричаше, и Дойчин ми се обажда вечерта и вика гледай шоуто на Слави, има изненада за теб. Гледам аз - Слави вика, ако аз искам да се кача на Еверест какво трябва да си взема най-важно нещо. Вика на Ванката – дай раницата, най-важното е вътре в раницата и вади шишето с първите опаковки Царски билки... Много се зарадвах тогава...

**Смята се, че вирусите са причинители на голям брой заболявания. Има ли билки, които могат да ги неутрализират?**

Вирусите циркулират в кръвта и навсякъде, но не ни атакуват, защото не могат да проникнат вътре в клетката. Вирусът представлява нещо като кубчето на Рубик, това са аминокиселини, които са идентични на деенкато и попаднали вътре в клетката веднага се прилепват, прекъсват контакта на тази клетка с централната нервна система. Клетката веднага започва да кара околните клетки да почнат да я хранят предимно с белтъци...раково болните трябва да ограничат приема на белтъчна храна, да включват повече въглехидрати, условно по-малко храна да има за тумора. Първите клетки, които вече носят тази информация-тумор, се насочват към онази част на задстомашната жлеза, която отговаря за продукцията на панкреатичен сок. Задстомашната жлеза продуцира инсулин, с който се разграждат въглехидратите на прости захари и този панкреатичен сок, който смила белтъците и мазнините. Неговата друга важна функция, за която мнозина не знаят е, че прави белите кръвни клетки да виждат враговете на човека. Имунната система гледа, а тия бъдещи тумори така правят, че ослепяват белите кръвни клетки и не могат да виждат какво трябва да унищожат. Колкото по - далече от задстомашната жлеза е пробива на тоя тумор, толкова повече има време човека да живее. Ако това нещо е станало в самата задстомашна жлеза –около 3 месеца има в повечето случаи. Много бързо става унищожаването на собствената защита. Едни учени смятат, че вирусите са полезни, защото чрез тях се осъществява природния закон, че трябва да живеят само най—приспособилите се...

Цялата наша система за усвояване е насочена към природните биологични продукти. За тях е характерно, че техните молекули пречупват поляризираната светлина наляво, а това, което се синтезира пречупва светлината надясно. За синтетично приготвените лекарства няма рецептор в нашето тяло, който да го вземе и да го изпрати където е нужно. Въздействието на синтетичните лекарства е чрез токсичността им. Да не говорим, че като се разградят в организма почти никой не е изучил какъв е ефекта от разпадните им продукти. „Важно” е да се продават и да се печели... Затова казват, че дозата прави отровата. Колкото повече е синтетичен продуктът, толкова е по-отровно. А страничните ефекти хората като ги прочетат и го хвърлят и това е най-здравата логика. По-добре да не го пие. И това е само върха на айсберга, което е написано. Спомням си, че като правехме синтези по фармацевтична химия, през другата седмица ходехме на фармакология упражнения и там на опитни животни това, което сме получили като лекарство наблюдавахме ефекта - само отравяне, унищожаване, некрози, абе страшни работи.

Това, на което разчита медицината като животоспасяващи лекарства са само от растителен произход. Ще дам пример с кофеиннатриев бензоат, той не е синтетичен, това е ампулата, която ще ти сложат, когато си припаднал в бърза помощ. Получава се от кафето. Другото е дигиталисовите гликозиди или стофантина, също нивалина, който лекува.

Останалото временно премахва симптомите, никога не води до оздравяване. Така, като размишлявам, медицината е своеобразно зомбиране на хората, пристрастяване към определени лекарства. Човек изпада в паника, когато лекарството го няма. Имах една пациентка, мъжът й починал и тя се срива. Притеснила се и души я гушата, сърцето започва да прескача, не може да спи. Няма хашимото, нито проблеми с щитовидната жлеза, но докторите изследват хормони и една лаборатория едно изкарва, другата- друго и се получава болестта на внушението. А аз й викам – пиеш ли кафе, няма да пиеш кафе. То е като една тънка пръчка, която шиба сърцето. Другият ефект на кафето е такъв – задстомашната жлеза прави спазъм, изстисква много инсулин, смила резервната кръвна захар и човек получава два часа и половина лъжливата сила на кафето, а то е допинг, но никой не го спира за масова употреба. Кафето е за тези в тропическите области и арабския свят, където е много топло и има нужда от тонизиране. Кафето трябва да се пие според мен много сладко с чаша вода и с него може да се яде локум, бяло сладко и тулумбичка. В Куба казват, че само миризмата му развеселява. Там го пият често, но топлината и влагата карат веднага да се излъчи тоя кофеин и не остава време да направи оня спазъм на задстомашната жлеза. Болните от диабет се увеличават и заради злоупотребата с кафе. Зеленият чай е чудесно тонизиращо средство, съдържа много феноли за еластичност на кръвоносните съдове и малко кофеин.

**Често обикаляш района на Рилския манастир. Какво те тегли натам?**

Много време мислех да обиколя местата, където св. Иван Рилски е живял. Исках да огледам около пещерата му и да видя кои корени са ядливи и какво всъщност е ял. Пише в житието му, че се е хранил с див нахут, правил си е нещо като хляб от него. Отделно жълъди, шипки, сливи и корени. Исках да разбера кое растение там има ядлив корен. Мислех да го направя както едно време са правили поклонение на манастира. Оттука са тръгвали с каруци, файтони до село Маджаре, там имало хан, оставяли каруцата и тръгвали към манастира. Вечерта са там. Огньове, песни, преспиват, после през Сухото езеро, самоковската порта влизат в манастира. Там се черкуват, по-богатите ги гощават свинско с кисело зеле, а обикновените хора – манастирска чорба. Тръгнах аз, но ще минава моя път през Мальовица за по-бързо. Целта ми е да сляза на пещерата на светеца. Като стигнах, ме настигнаха двама немци, единият ми се види познат-гинеколог в един малък град, другият е аптекар, който се е върнал от Килиманджаро и ще правят голям преход. Поговорихме малко... На Мальовица почна да вали сняг. Преспах в пещерата. На сутринта почвам да оглеждам.

Седем билки растат на скалата – една чудесна рецепта за добро здраве става от всички тях. Половин ден ходя наоколо и гледам да се върна обратно и се оказа, че единственият ядлив корен е Златовръх – нищо друго няма, а от него като хапнеш малко, няма нужда да ядеш друго. Слизам след 5-6 дена. Отивам да чета в библиотекта и да направя една рецепта от тия билки на скалата...

**Кои са тези билки?**

Шипка, енчец, жълт кантарион, мащерка...И нахута там расте-сладунак се нарича.

**Случвало ли се е да няма резултат от твоите билкови комбинации ?**

Като направих билката за идеална фигура, получих малко след това три рекламации – една жена от Враца се обади – „След 15 дни съм на сватба, не ми става роклята.” Изпи едно шише, няма резултат. Пиеше по 1 супена лъжица в лайка, килата – същите. Посъветвах я да пие по 2 суп л в 200г лайка и да яде плодове и така..стана роклята. Друга жена се обади – „Аз напълнях” – казва, откакто го пия. Колко кг си – питам аз. Тя отговаря - 42 съм, на 168 см. Това може ли да е нормално и иска да отслабва...организмът просто си е наваксал. Една от Кърджали аптекарка, изприщих се, казва, аз съм алергична към лайката. Е, като знаеш, че си алергична, защо го пиеш... Често ме питат колко шишета да се изпият. Понякога стига и едно - между 3 и 7кг се свалят, ако се спази храненето и движението.

За да си регулира теглото човек трябва да се храни здравословно, разнообразно, по малко да яде и повече да се движи.

**Какво мислиш за диабета? Смята се, че не може да се лекува...**

Диабетът не е болест - временно състояние е, обаче здравната система им набива в главите на болните хора, че трябва да си мерят кръвната захар, да внимават какво ядат и вместо да мислят как да се освободят от стреса, те си насочват цялото усилие да станат слуги на фармацевтичната промишленост – айде леснодостъпни глюкомери, лекарства....и пациентът е впримчен завинаги... Тъжно....

Диабетът се предизвиква от притеснения и стрес. Получава се спазъм на панкреаса, няма пълноценно разграждане на въглехидратната храна, за диабетиците отрова е всичко, което е нишесте и захар. Кръвта става сладка, трябва да се изключат тези храни и съвсем малко мазнини да се приемат. Но пък като те пипнат докторите, веднага те обзавеждат с глюкомер, хората се страхуват, почват да си внушават, като наркомани са, не може да им обясниш, защото те първо са им казали, че това е нелечимо. Аз го отдавам и на засилена консумация на кафе. През 70-те години французите откриха тази зависимост между кръвната захар и консумацията на кафе

**Може ли диабетът да се лекува с билки?**

Аз имам една комбинация, която помага при диабет- Билкоглюконорм се казва– нормализира кръвната захар, но трябва да се приема по-дълго време. Повечето от полезните в случая билки влияят на централната нервна система. Например жаблек, който притежава вещества, близки до инсулина и се получава един вид заместваща терапия. Основното и тук е на тялото да се подаде суровина, от която то да си направи, каквото му трябва.

Това лекарство намери много добър прием в Русия и в Украйна. Знаеш, че там много са преживели след войната...

Добре е Билкоглюконорма да се пие с чай от ореховите черупки и това, което е между ядките - люспата, тъй като те внасят йод за щитовидната жлеза.

Има и още две много добри рецепти за диабет. Едната е - кора от диня се настъргва, изсушава се и се вари на чай. Другата - чимшир 5 листа в 500г вода се вари, пие се по 100 грама, като, разбира се, през цялото време се спазва и диета.

**ВСИЧКИ БЛАГА СА ТУК ЗА МОЯ НАСЛАДА**

**Затвори очи. Отпусни се. Почувствай как всички тревоги и грижи си отиват от теб. Почувствай как тялото ти става все по- релаксирано и спокойно. А сега спокойствието се разлива в посока от сърцето по ръцете ти чак до върховете на пръстите. После от сърцето, надолу по коремната стена и по краката, чак до стъпалата.**

**Когато тялото се отпусне напълно и усетиш, че спокойствието е проникнало навсякъде, ще забележиш, че и умът се е успокоил и само отвреме навреме лениво подхвърля по някоя мисъл, но тя сякаш се плъзга по гладката равна повърхност на неподвижно езеро и отплува надалече, без дори да те докосне. И ти самият с лекота се носиш в прозрачната вода, потопен напълно в удоволствието слънцето да гали лицето ти, вятърът да целува очите ти, а ръцете да си играят с прохладата на чистата вода. Намокри лицето си с нея, докосни я с устните си, усети вкуса й. Толкова е сладка, сякаш неземна райска сладост изпълва цялото езеро. Почувствай как тази сладост прониква в душата ти, кара те да се чувстваш още по-жив. Радостно се огледай наоколо и помисли за това, което най-много обичаш да правиш. Кое е онова, което ти доставя най-голямо удоволствие.**

**Може би искаш да вземеш кучето и да побегнеш с него на воля, да почувствате заедно свободата от скъсаните вериги, а вятърът да попива сълзите ти преди някой да е разбрал, колко много си искал и търсил и плакал за глътката свобода и мига безметежност, в който ти и верният ти приятел сякаш ставате едно.**

**А може би искаш да отидеш отново на горската полянка с малгаритки, където плетеше венчета, за да украсят като корона меките ти коси. Маргаритките още са там и поляната все си е същата, и даже малкото дете отдавна чака да се върнеш, защото..май си го забравил там преди много, много години...Време е да отидеш и да вземеш подаръка, който иска да ти даде. Позна ли го? Спомни ли си най-накрая – този сладолед с вкус на детство и безгрижие... Да, сега можеш да го опиташ отново. Наслади му се напълно, както някога. Той беше най-желаното, най-мечтаното сладко нещо на света – уж студен, а толкова слънчева радост имаше в него. Извиквай вкуса му винаги, когато почувстваш тревога или безпокойство. Когато страхът сграбчи душата ти и скове мускулите, ти весело му намигни и като опитен фокусник, извади сякаш от нищото този винаги вкусен, винаги сладък слодолед от твоето детство- най-ценното твое притежание, защото това беше просто другото име на радостта от живота.**

**А може би искаш да надникнеш отново на стария прашен таван, където се криеше, като си мислеше, че никой не знае къде си, и те, разбира се, знаеха, но никой и не мислеше да прекъсва най-любимото ти занимание – сгушен върху купчина стари, меки дрехи жадно да поглъщаш поредните истории за пирати, за принцове и тайнствени рицари, героични и смели, силни, достойни, решителни и винаги победители и беше толкова лесно да бъдеш един от тях.**

**Вече можеш да си спомниш кой си. Ти все още си един от тях. Ти си този, който винаги побеждава, ти си този, който винаги се радва на победите си, на хармонията, която сам е създал в своя приказен свят. Ти си този, който има право на всички блага, защото те са дар именно за него от техния Създател.**

**Вече можеш да се отпуснеш напълно и да се наслаждаваш на прекрасното си пътуване в този мъничък отрязък от вечността, наречен „живот” и да знаеш, че имаш пълното право на всички радости и удоволствия, които ще срещнеш по този чудесен път. Сладостта на живота те заобикаля отвсякъде, тя е твое законно притежание. Тя е в приятелството, в любимите хора, в чистите детски очи, в мъничките дребни удоволствия. Тя е в приказната тайнственост на среднощния дъжд и в магическата лунна светлина, но няма нужда да я задържаш в себе си. Можеш да почувстваш сладостта на живота винаги, когато поискаш това. Защото всички блага са тук за твоя наслада, а всички хора са тук за твое добро.**

**Отвори очи. Започни да се наслаждаваш на този живот...**

**Разработил си билкови комбинации за всяка система в човешкия организъм. Всички те съдържат различни лечебни растения, конкретно насочени към съответната система, но във всички тях присъства Златният корен. Кое го прави такова универсално лекарство?**

Златният корен е адаптоген. Той притежава един комплекс полизахариди, които са свързани с дишането на клетката, другата главна част са фенолните съединения, които са отговорни за еластичността на съдовете, много малко количество розово масло, което подпомага сексуалната сфера и другото много характерно нещо – голям набор неорганични вещества, между които металите титан и манган. Много рядко в едно растение може да се намери такова съчетание. Тоя Златен корен, който е пренесен в Пирин, расте на варовик и тия метали ги няма, титан няма. В Рила и Алтай – там ги има. Столетия наред китайските императори са пращали нарочни експедиции да им събират Златен корен от Алтай и аз непрекъснато мислех, защо бе, Алтай, като в целия Тибет го има, направо ходиш по него... Но за императорите.... от Алтай...

През 73-та година ми трябваше информация за пчелния клей и по-точно за неговата фитоцидна активност. Една ветеринарна фармаколожка от Казан открива, че като добавя към пеницилина пчелен клей 1500 пъти се увеличава активността на антибиотика. Значи с много малко пеницилин може да се получи един много добър резултат, без да има резистентност, което е много важно за антибиотиците. Прополисът не дава възможност на антибиотика да се приспособява. Написах й писмо и разбрах, че в Киев ще има всерусийско съвещание по растителните антибиотици. Почувствах силно желание да отида. Но как да стане?. Работех в Аптечно управление тогава. Моля директора да ме командирова дотам - 250 рубли трябва да се внесат. Той вика, отпуска ти даваме, но пари нямаме. Отивам в Министерството на здравеопазането да видя какво може да се направи оттам и попадам на един млад лекар, разбран човек, който ми обещава, че ще прати писмо в Киев, че съм официален представител на държавата и домакините ще ми поемат разходите...Така стана.

Още в Свиленград като бях, през 64-та година, в едно немско списание за фармация прочетох, че 15 души колектив от Новосибирск намират ново вещество за науката, което увеличава 250 процента мускулната сила и 175 процента психическата работоспособност. Намират в Златния корен това, което аз отдавна съм открил... но не ме цитират в литературната справка и аз пиша писмо – колега Соболевская, поздравявам ви за успеха, моля съобразете се със скромния ми принос преди вас, това е ботаническо изследване, химически анализ. Тя, обаче, отговори че ще ме изтегли да работя в Новосибирск....

Един германски химик пак в същото списание пише, че тези от Новосибирск не са открили това вещество за първи път, а го има във върбите, абсолютно същото. Това страшно много ме зарадва. Аз бях на върха на щастието, защото все не можех да култивирам Златния корен, засадя го, той загива, а на мен ми трябваше суровинна база.

**Кое е това вещество?**

Салидрузит се нарича това вещество, което го има в Златния корен, а също и във върбата. Открито е през 1929 година от един австрийски екип. Какво се оказа от анализите – действително е едно и също вещество, но това на Златния корен се различава в структурата, има един радикал, който образно да ти го обясня, се върти и в един момент попада в ключалката на човешките рецептори и превърта ключа, тоест, задейства се. Това, което е във върбата също влиза, но не може да превърти ключа.

Само 10 дни в годината се извършва този процес в Златният корен и от растението може да се прави лекарство, след това – все едно е това от върбата. Който го набере преди това или след това, унищожил го е, напразно го е брал...

**Какво друго е важно за Златния корен?**

Това растение е защитено и е в Червената книга, тъй като е сравнително рядко разпространен вид. Хората, ако го берат, унижощават го, тъй като не знаят кога трябва да се бере. Много малко хора знаят кога са тези 10 дни, в които лечебният му ефект е най-силен. Който му трябва Златен корен, най-добре да се снабди с него, като си купи подходящо преработен и внесен от Алтай.

**Говори се, че е имало разработки за приложението на тази билка за космически цели. Имаш ли информация за това?**

Съобщиха на една руска конференция, че прилагат Златният корен при полетите на космонавтите и от 70-та година всичко се засекрети, няма повече публикации, защото той вече е стратегическа суровина. Но аз знаех кое действа, не ми беше нужно да ходя до Русия, обаче ми трябваше суровинна база. Прибрах се в Самоков, горе в планината направих плантации, без много шум си правех анализите в лабораторията. Добре, че не ме откриха, защото когато българският космонавт тръгна да лети, една група в БАН са се занимавали с едно друго растение и срещу подпис са били накарани да забравят какво са правили. Мен през цялото време са ме смятали за чудак, без да знаят за познанията ми, информацията, която имам и изследователския ми опит.

**Кое прави Златният корен стратегическа суровина?**

Като приемат от него, на космонавтите не им се късат кръвоносните съдове, кацат без да умират. И други го пиеха, особено в ЦК и КГБ.

В Новосибирск като бях на една конференция, в една от почивките става дума за рака и аз им разправям за една английска хипотеза, това, което и на теб ти казах за нашата имунна система, която ни брани и ни унищожава когато не сме ние. Щом се промениш, нямаш място повече на земята. Ти си на тази земя, за да си такъв какъвто си, това е имунната система - това което те брани, то те унищожава.

**Какво значи да се промениш?**

Всичко може да значи – почваш да пушиш, нарушаваш 10-те божи заповеди, мислиш лошо, обиждаш се, то ти се връща многократно.

Там където бяхме в Киев, бе Институт за паразитни и заразни заболявания. Това е една неугледна сграда в изолиран район. Наскоро четох, че Обама, американския президент, са го завели в Киев и то точно в тоя институт. И там, в тоя невзрачна сграда, в една лаборатория, една лаборантка с обикновена хирургическа маска, размахва под носа на президента една епруветка и преводачът казва – антракс, г-н президент, антракс... Изглежда, оная телеграма от Министерството много е повлияла, за да ме допуснат в този институт, до биологичните им оръжия....

На банкета едната вечер, между другите разговори, чувам една колежка да казва: Едуард Степанов, моля разкажете нещо интересно от вашите експедиции в Алтай. Наострих уши аз веднага. Едуард Степанов почва да разказва как са търсили Златният корен на границата между Афганистан и Иран. Местното население там контрабандира някаква дрога- растителен прах, като грам прах е равен на грам злато. Въпреки граничния контрол всички се снабдявават с тая дрога. За какво я използват? Пият 50 гр от тая настойка, когато ще ходят на лов за снежни овни. Само 50 грама и после се качват на 3-4 хил метра височина. Все едно сега оттука да идем на Мусала, там да застреляме един снежен овен и да го домъкнем дотука. Снегът е до кръста, а температурата минус 40.

Едно табу забранява да се каже от какво е направен този прах... който каже, ще умре. Има там такова поверие. Табуто има смисъл, защото ако други разберат находищата, ще го оберат, зимата няма как да идат на лов, а от друга страна, аз съм първият човек, нарушил табуто, без да съм го знаел. Разбрах, че трябва да го направя това Златно чудо. Няма отстъпление. Най-ясно го осъзнах заради случилото се с детето. Първият ми син. Роди ми се момченце и аз се предоверих на едни антибиотици и то получи алергия. Аз му ковах ковчега. Там, на гробищата, си казах – целия си живот ще посветя, но ще направя лекарства, да не им слагат антибииотици...

**КОННИКЪТ И ЗЛАТНАТА СВЕТЛИНА**

**Затвори очи...отпусни се...почувствай ръцете си, виж как бавно се доближават до тялото ти. Почувствай и най-малката частица от тях и нека всяко мускулче и костичка се изпълнят с блаженство и покой. Почувствай ги как все повече натежават, докато накрая напълно се отпуснат. Усети как ръцете ти дишат заедно с гръдния кош, леко и ритмично се движат нагоре-надолу – също като него. Когато дишането ти се успокои напълно, бавно започни да повдигаш мислено ръцете си, докато достигнат нивото на очите ти. Огледай ги с вътрешното си зрение и обърни внимание на светлината, която започва да струи от тях. В началото по-слабо, но все по-силно и по-силно...Ще разпознаеш този цвят, още щом го зърнат очите ти. Цветът, който струи от ръцете ти... Виждал си го някога, много, много отдавна...**

**Спомни си... Беше преди много, много време...Беше още в Началото...**

**Един конник яздеше през пустиня от солени морски пясъци. Вятърът развяваше златната грива на коня му и тя се удряше по отпуснатите му ръце. Умората се опитваше да превие изправения му гръб и само лекият тръст на животното го задържаше буден, изправен и нащрек. Не беше слизал от коня от месеци, освен за кратки почивки насред сивата пустош наоколо. Планини от мъгли, езера от облаци, сгъстен от изпарения въздух – това го заобикаляше от стотици километри насам. Понякога му се струваше, че нечии стъпки отекват зад него, друг път пред уморените му очи се мяркаха образи, често пъти душата му обземаше копнеж да докосне кора на дърво, листенца на цвете, връхчета на трева, но той много добре знаеше, че това са само миражи, които мамеха съзнанието му. Сетивата му отдавна привикнаха към играта на въображението и умът много бързо улавяше илюзорните форми.**

**Защото той прекрасно знаеше, че няма и не може да има жива душа наоколо, нито жива природа, нито жива вода, нито дори небе и земя. Той знаеше отдавна, че е в Нищото, където Земята и Въздухът са само думи без съдържание, а Огънят и Водата – само метафори на природни стихии, каквито отдавна не съществуват.**

**...Какво задържаше още върху седлото Последният Воин на тази Земя, опустошена като след космически взрив, безмълвна като изпепелена звезда, ненужна като безцелно скитащ се метеор, празна като тъмния диск на Луната. Какво беше онова, което не изпускаше от погледа си той въпреки умората и тежестта в гърдите си...?**

**Едва забележима светлинка, подобно отблясък на падаща звезда се мержелееше някъде далече, далече напред. Съвсем по мъничко се увеличаваше с всеки изминал ден. Беше останал без сили, когато преди много време пое към нея. И колкото повече я доближаваше, толкова повече радост обземаше сърцето му. Знаеше, че когато стигне там, ще намери онова, от което отчаяно се нуждаеше, за да укрепи физическата си мощ, да въздигне духа си и пак да стане Господар на Света на Формите и на Всички Неща. Вече виждаше сияещата топка пред себе си подобно на златно кълбо – все по ярко, все по-златно ставаше то. Но уви...все така далечно...**

**Изведнаж разбра – никога нямаше да стигне до Там, защото нямаше сили да язди повече. Беше на ръба на пълното изтощение. Животното също пристъпваше трудно и безмълвно извръщайки глава назад, към него, сякаш молеше за глътка покой. С премрежен поглед конникът огледа сивата мъглявина около себе си. Дотук стигаха силите на човека, оцелял по волята на съдбата, но обречен на гибел заради нетрайното си тленно тяло, достигайки предела на своите човешки възможности.**

**Е, поне се опитах – помисли си той, свличайки се със сетни сили от седлото, притвори очи и поиска да погали за последно своя другар... Този, който единствен остана до него, когато безумно реши да тръгне към Светлината, този, който безкористно го носи върху гърба си, когато краката му отказаха дългия път, този, който му даваше топлината си, когато той се тресеше от студ, този в чийто очи се оглеждаше, когато...Чакай малко, какво беше това, което сега го заслепяваше право срещу него, точно когато очакваше мракът да го обгърне завинаги и да склопи уморените му очи. Заедно с дълбоката му въздишка на благодарност към верния му приятел, ярка светлина го заслепи и той извика, поразен от внезапно прозрение. Сиянието, към което толкова дълго вървя, светлината, към която толкова отдавна се запъти, заради която търпя лишенията и несгодите по пътя, още от самото Начало на Пътуването всъщност е била тук, в тези големи, верни, топли очи - водила го е, осветявала е пътя му, била е пред него, а не срещу него, точно тя го е водила през цялото време...А пред себе си той е виждал просто....нейното отражение...там в далечината. Безмълвен, потресен от простотата на това, което откри, той бавно започна да проумява- напълни шепите си с искрящата от очите на коня светлина и ръцете му се обагриха в златно. След малко златното сияние обгърна цялото му тяло. И тогава си спомни как преди милиони години с ръцете и ума си създаде планините, океаните, дърветата и птиците. Най –напред като образувания от златиста, сияйна светлина, от която произлязоха всички останали багри, а от тънката, фина материя – всички останали форми...**

**Нещо повече, беше го правил милиони пъти... И сега щеще да го направи пак...Както в самото Начало...**

**Спомни си сиянието, което те обгърна тогава. То още е тук, още е в теб. Струи от ръцете ти в очакване да започнеш онова, за което дойде на тази земя – да започнеш да създаваш формите, звуците и багрите на твоя свят.**

**Отвори очи...Нека златната светлина винаги осветява твоя живот.**

**По какъв начин билките въздействат?**

Билките са храна, тя внася хранителни вещества, енерго- информационни градивни елементи, от които човешкото тяло, като опитен хомеопат приготвя хомеопатични лекарства и ги насочва там, където има нужда. Аз съм твърдо убеден, че те са най-доброто лекарство, понякога действат бавно, но винаги има благотворен ефект. Имах случай с едно момиче, на 6 години я плаши куче и косата й почва да пада, затваря се в себе си, престава да общува с другите. След като 4 години пи Златния корен, косата й се възстанови, бързо се социализира, стана отличничка, донесе ми бележника наскоро да ми се похвали, ходи и на танци. Понякога е нужно повече време. Ако родителите се бяха отчаяли и спрели лекарството...

**Страховете са в основата на много заболявания. Има ли билки, с които те могат да се лекуват?**

Осемдесет процента от хората са уплашени и стават роби на лекарствата и медицинската техника. Докато нямаше толкова уреди за мерене на кръвното, толкова и болни нямаше. Сега всеки си купил по един уред, мери се и това е... А кръвното е един динамичен показател...често се променя....

Има билки, които могат да повлияват страховете. Едната е страшничето хората го прилагат отдавна, слагат го под възглавницата или пък на чай го пият.

Страхливче е другата билка с подобно действие – гълъбови очички или тайниче, се нарича още.

Ако човек има натрапливости, помага чаят от валериана, маточина, лавандула и китайското гинко.

**Могат ли психически заболявания да се лекуват с билки?**

Психиката е „тера инкогнита” все още – нещо непознато в много аспекти. Аз ходех на всички лекции по психиатрия. Професорът ни казваше ние лекуваме болния както един часовникар, на който са донесли часовник и като не може да го отвори, разтръска, разтръска и той тръгне..значи помогнал си..

**Все пак, психически заболявания са по-особена категория заболявания. Много хора смятат, че тук билките не биха могли да помогнат...**

Би било логично да се мисли, че биха помогнали билките, които са адаптогени и тия, които подобряват храненето на тъканите, като Златният корен. Има още едно растение- Лиций-китайски вид кисел трън с червени плодове. В Китай го отглеждат на много места. Той също е адаптоген и помага на организма, когато е намален растежния хормон, да се въздейства по естествен път този хормон да се произвежда. Това е една от предпоставките за дълголетие. Има една китайска легенда, как старица бие старец по – млад от нея, тя е на 300години и бие един на 180, защото не се е изял императорския плод, лиция...

Лицият съдържа и витамините А, С и Е- много силни антиоксиданти. Ние остаряваме, защото онзи хормон на растежа намалява, също и нивото на прогестерона и тестостерона. Другото подобно по сила растение е какаовото дърво –теоброма какао - това е храната на слънцето на маите. Шоколадът е какаови зърна с малко петмез от тръстикова захар. Счукани какаови зърна е храната на боговете – тия двете са супер храни, супер билки. Нашата супер билка е шипката, също и червената и черната боровинка, малините и те са супер храни, поради това, че съдържаг такъв набор от антиоксиданти, които постоянно бранят тялото от химизацията.

Напоследък няма ден да не правя на някой болен от рак лекарство, вече съм събрал от света всичко, за което се знае, че помага. Важно е билката да бъде оттам, откъдето е нейният ареал, отгледаната билка е стока, щом в едно нещо са вложени пари, то става стока, щом растението е сложено принудително някъде да живее...например дяволската уста, засадено тука живее 3 години и изсъхва, а тя е многогодишно растение, мести се, падат семена другаде, явно е извлекла от земята каквото й трябва.

Същото е със Златният корен... няма ли в почвата манган и титан, веднага изгнива, слагаш го в земята, но няма ли ги микроелементите, умира. Всичко в природата е целесъобразно. Ние сме се откъснали от природата с нецелесъобразния си начин на живот и затова страдаме, после се оправдаваме, че нямаме време за себе си..глупости...

**Кои са най-увреждащите здравето фактори?**

Първото са геопатогенните зони, известно е, че земното кълбо е осеяно с тях като мрежа. „Мрежата на Хартман” се нарича, има положителни и отрицателни кръстовища. Квадратите са с големина 22 см на 180 и когато пресечните точки на тази мрежа съвпаднат с подводна река, кухини, или определени рудни находища, енергийното излъчване на тази част от земната кора понякога може да е разболяващо. Обикновено подземните реки, рудните находища, както и земните кухини образуват геопатогенни зони. В Швейцария, например, не можеш да си построиш къщата където искаш, трябва да дойде радиестезист и да определи най-доброто място. Нашите прадеди пък са определяли според това, където си легнат овците и кучето, там си я правят къщата. При това я правят от плет и леска. Не случайно лесковата пръчка е жезъла на Ескулап, около който се увива змията. С лескови пръчки откриват вода, подземни находища където има. На такива места не бива да се строи.

Иначе калта, глината, с която е измазано, сламата и лесковата пръчка пазят от проникване на радиацията колкото 1м е 20 см бетонна стена. Такава защита има тая паянтова къща срещу вредните излъчвания. Ако са били дълголетници нашите предшественици, то е и защото, те когато са лягали да спят, са почивали. И сега керваните на бедуините, които карат през пустинята, си разпъват вечерно време палатката там, където легнат кучетата да почиват. Кучетата показва подходящото за почивка място, котката пък обратно – тя търси такива вредни излъчвания и ляга там. Установени са 45 вида болести, които се дължат на постоянно пребиваване върху тези геопатогенни зони. Една от тях е ракът.

Ние с жена ми, Жулиета, на времето, когато тя завършваше следдипломна квалификация в София, решихме да предложим като тема за дипломната й работа, да изследваме работното място на учениците, по отношение на влиянието на геопатогенните зони върху кръвното налягане и други показатели. И се установи, че от всичките училища в Самоков само едно е построено на добро място – това е най - старото училище тука „Отец Паисий”. Под останалите училища текат подземни реки. През града текат три големи подземни реки. Веднаж дойде един човек да се оплаква от болки в тазобедрената става. Викам, дай ми плана на къщата, и видях, че неговата къща е точно над една от тези реки. Гледам, спалнята е точно над потока на реката, помолих го да си премести леглото от другата страна, но не ме послуша. Правиха му операция и на двете тазобедрени стави, колкото пъти ме е срещал след това, все съжаляваше, че тогава не си е преместил леглото.

Това са установени и доказани неща и трябва да се спазват. И така, едното са геопатогенните зони, другото, от което не можем да избягаме за съжаление, това е заразяването на планетата с радиоактивен стронций – много важен елемент, наред с калция, участва в изграждането на клетката. Човешкото тяло не може да разграничи радиоактивен стронций от нормален. В надпреварата за създаване на атомна бомба американците са правили много наземни опити и като цяло земята е заразена. Отделно Чернобил изсипа невероятно количество стронций. Вестниците пишат отвреме-навреме, че нивото на стронция не се е променило, но ние получаваме непрекъснато една доза радиация, която ни е в повече, въпреки че човешкият организъм има възможности за проспособяване, но с изкуствените опити на хората дозата става значително повече.

Третото са мобилните телефони. Това е насочена енергия, а тялото е магнит. Не можем дори да си представим колко мобилни разговори стават за секунда. Те увреждат енергийното поле на човека.

Другото са свободните кислородни и други химически радикали, които дават възможност на вирусите да проникват в клетките, там да се развиват и да причинават най-страшни болести. Кислородът, който дишаме, същевременно ни и убива. Какъв парадокс, нали така. Какво представляват тези свободни кислородни радикали? Това са все едно искрите на един електрожен, пробивайки клетъчната обвивка, тялото залепва в тежък холесетрол. Холестеролът моментално прави лепенки като на автомобилна гума, там където е парнала тая искра на кислородния свободен или химически радикал, а лекия холестерол отива за изграждане на важни вещества за човешкия организъм. Но тука вече пушачите са си обречени в тая връзка, тъй като при тях тия свободни кислородни радикали са наистина много. Осемдесет и пет процента от болните от рак са пушачи.

Самото тютюнево растение като акумулатор трупа радиокативни отпадъци от околната среда и ги вкарва в човешкия организъм. Никотинът само на една цигара блокира гладката мускулатура на дихателния епител, който ни пази от прахта на въздуха и секретът, вместо да се изхрачи, отива надолу в белия дроб и нататък е ясно... В основата на раковото заболяване е долният край на белите дробове, където е струпан този прахообразен отпадък, богат на радиоактивни вещества. И един друг газ-радон, е много вреден и радиокативен. За съжаление установиха, че панелите са направени от тежки фракции чакъл и всеки блок отделя тоя газ, който нормално се отделя в мазетата. Все едно, апартаментът е една пещера в уранова руда...

Другият изключително увреждащ фактор е ядосването. Всяка негативна емоция се отразява в тялото под формата на някакво заболяване. Докато не изчистим душите си от неприязън, злоба и омраза, ще сме болни. Това е. Много е просто.

Земята излъчва непрекъснато една инфрачервена вълна, която подтиска развитието на всички паразити – от вируса до глистите. Мобилните телефони я неутрализират – ние нямаме естествената защита на Гея – на майката Земя. Паразитите се освобождават, почват да се развиват хаотично и предизвикват какви ли не болести и повече ще стават сигурно.

**ЕНЕРГИЙНАТА МАТРИЦА**

**Затвори очи... Успокой дишането си... Отпусни тялото...Първо започни от гръбначния стълб, после краката от таза до ходилата, след тях раменете и ръцете до върховете на пръстите. Нека блаженство и покой обземат всичките ти сетива, нека нежна пулсация премине като вълна по цялото ти тяло. Оттегли вниманието си напълно от външните звуци и шумове и го насочи изцяло към вътрешното си същество. Вслушай се дълбоко и с умиление навътре в себе си. Ти не си просто сбор от органи, кости, кожа и мускули, ти си едно пространство, в което са поместени всички тези неща, но което е нещо много повече от това. То е фино и неосезаемо. Вгледай се в обвивката, която като мантия обгръща физическото тяло, затваря го като във златна клетка, едновременно нежна като паяжина и непробиваема като броня. Тя е твоят щит и плащ, твоята защита и твоето оръжие. Когато успееш ясно да я видиш с вътрешното си зрение, ще забележиш, че мантията ти има продълговата овална форма и сякаш е най-сгъстена над главата и под краката ти. Сега се почувствай потопен в тази форма, обгърнат от прозрачната лека мъгла, от тази фина материя, изтъкана от светлина и още нещо...**

**Виж яркото бяло-синьо сияние, което те заобикаля отвсякъде. Още повече отпусни ръцете, краката, гръбначния стълб и леко докосни небцето зад предните горни зъби с върха на езика си. Знай, че така затваряш енергийната верига на тялото и включваш още по-искряща светлина. Виж я как мощно заструява от твоята повърхност, какви силни отблясъци хвърля надалеч, колко ярко почва да свети тя. Остани така и й се наслаждавай. Нищо и никой не може да те откъсне от нея. Ти си в нея и тя е в теб. Тук и сега и завинаги.**

**Почувствай колко е уютно, топло и прохладно едновременно вътре в тази твоя обвивка. И е просторно, много просторно. Би могъл да вземеш при себе си всичко, което поискаш.**

**Най-напред покани Слънцето. То е животворният източник на твоята сила. То е огнената колесница на твоя ум. Помоли го за помощ и закрила с думите – „Скъпа душа, ум и тяло на Слънцето, аз ви обичам, аз ви обичам, аз ви обичам. Сгрейте с вашата топлина всяко кътче от моето тяло и нека благословеният Огън изгори всички нечисти мисли и неприятни преживявания. Нека той ме пречисти изцяло.” Сега виж със своето вътрешно зрение как малка огнена топка влиза в теб през стъпалото на десния крак, изкачва се нагоре и през коляното се устремява към бедрото и оттам влиза в коремната област. После по посока на часовниковата стрелка започва да извършва бавни, кръгови движения, издига се към гърдите и след това по лявата повърхност на коремната стена, слизайки надолу по левия крак, напуска тялото през средата на стъпалото. Благодари на огненато кълбо, че отнесе със себе си всички застояли емоции и ненужни енергии.**

**Сега виж как твоята сфера засиява още повече, като нежно зластисто сияние се прибавя от вътрешната й страна. След като огънят пречисти всички твои части, остави сега Водата да отмие и страховете ти. Вземи водната стихия в своята обвивка и наблюдавай как едри капки се стичат по повърхността на сияйната ти мантия. И всяка капка увлича със себе си и по една неизплакана досега сълза за стара болка, за пропуснат шанс, за всичко, което някога си искал, но не си могъл да имаш. Пусни го да си отиде сега заедно с кристалните капки благословен дъжд, които валят над теб. Нека всички неосъществени, отдавна забравени стари мечти си отидат завинаги и да останат само светлите тонове от твоята нова музикална симфония. И звукът от нея да отекне като камбанено ехо в цялата тази прекрасна и щедра Вселена.**

**Огледай отново своята енрегийна обвивка и виж как свети от чистота. Никое чуждо влияние не би проникнало тук. Никой неканен не може да влезе. Пази я такава, извиквай я пред вътрешния си поглед всеки път, когато имаш нужда и знай, че тя и ти сте едно. Тук и сега и завинаги.**

**Отвори очи...Бавно раздвижи тялото си... Нека силата на цялата природа бъде винаги с теб...**

**Как токсините попадат в човешкият организъм и какви са начините за детоксикация?**

Най- добрите чистачи са лиций и какао, ама не печено какао. Има такова какао на прах, без да е обработено, защото топлинната обработка намаля голяма част от ползата на антиоксидантите. Това са чистачите на тялото, както и витамините от групата В, които за съжаление ние не ги получаваме с основната ни храна – хляба, защото те се съдържат в обвивката на зърното, на ориза и на пшеницата. Когато се яде полиран ориз, там където това е постоянната храна например, се развива болестта бери-бери, това е липса на тези витамини. В кафявия ориз люспите са запазени и е добре да се смесва – една част олющен с две части кафяв и така се консумира.

Нашите прадеди са си яли простото брашно от воденицата, където и било и зародиша и обвивката и хлябът тогава си е бил храна. Сега тоя е с консерванти, няма микроелементи, почти само стабилизатори вътре, само нишесте е, за съжаление триците са два пъти по скъпи от брашното...

**Как да се набавя тоя недостиг на важните витамини?**

Може да сложиш в супата една лъжица от пшеничени или овесени трици. Мюслито също е много полезна храна, особено със сушени плодове. Ленено семе смляно и в киселото мляко за закуска – една известна немска онколожка го препоръчва. Омега киселините са в лененото масло, което е вътре в лененото семе. От външната страна пък са едни полизахариди- и едното е полезно, и другото. Полизахаридите не се влияят от кислорода, но мастните киселини гранясват много бързо. Затова правилно е да се смила семето и да се яде веднага или да се сварява с малко вода, когато се цели лаксативен ефект. Една от най-силните храни на конете е лена. Това са чистачи от отровите в тялото.

От моите продукти, много добър пречистващ от токсините ефект има Царската билка Детоксин. За съжаление ние не можем да осигурим добри комисиони и почивки в Дубай на аптекарите, както някои фармацевтични компании, и те почти нямат интерес да ги предлагат. Остават „апостолите” на Грийн мастер, които не предават идеята на хората да се даде най- доброто от България, за да бъдат здрави.

Всяко действие има равно по сила противодействие. Така е и в природата. Моите пациенти наричат билколечението благородна химиотерапия. Тази билкова добавка може цял живот да се консумира. Докато химиотерапевтиците действат целенасочено и не могат да се прилагат постояно. Аз бях няколко години в Украйна, при един техен онколог, говорихме надълго и нашироко. Човекът от 30 години успешно лекува всички видове рак с билки.

Правилното хранене е следващият важен момент – повечето от храната да са зеленчуци. Не съм върл привърженик на вегетарианстното, хубаво е от всичко по малко, тялото си казва с какво да го храниш. Но негативните емоции на животните, страхът им в кланиците и друг подобни места трови човешкият организъм.

Хубаво е да преобладават плодове и зеленчуци- ябълката например вкарва целулоза в организма и освен това е и много вкусна.

**Могат ли билките да помогнат при пародонтоза?**

Пародонтозата се причинява от един паразит, който се развива във влажна среда. Може да помогне тресчица борина със смола в оцет да се подържи и после да жабуриш. Заздравява венците. Оцетът трябва да е естествен.

Много добре повлиява градинския чай – салвията, особено ако се комбинира със здравец. Може прополис да се дъвче, смесен с восък и да се жабури спиртен извлек. Той е широкоспектърен и действа добре.

Едни много настояват за флуорид, други са противници, аз смятам, че в морската сол има всичко това балансирано.

**Знае се, че** **солта е голям враг на здравето**. **И все пак,** **напълно ли трябва да се откажем от нея?**

Когато натриевият хлорид е свързан с белтъци, той не прави кръвта на човека солена, но в туршии и салати той веднага се разтваря, прави кръвта солена, един вид изтегля водата от клетките. Тялото страда, бъбреците веднага отделят едно вещество, което ускорява кръвообращението и повишава кръвното налягане. Ако при диабетиците поради намаляването на секрета на инсулин от стреса кръвта е сладка от неразградената бяла захар, при останалите здрави хора е другата крайност – солена е. И солта и захарта са бели отрови за организма. Когато ползваме морска сол, тя внася и много микроелементи, също и ако е кафява захарта и не е много рафинирана, в нея има полезни вещества на тръстиката.

Има препоръка след ядене много малко морска сол да се приема – по тоя начин се стимулира производствтото на солна киселина в организма и белтъчната храна се храносмила по добре.

Пушенето обърква целия храносмилателен процес. Никотинът прави ленив мускула, който затваря стомаха – дванадесетопръстника и така постоянно храната преминава недостатъчно смляна, без своевременно да бъде залята със жлъчка и соковете на задстомашната жлеза. Те се изливат в един момент, когато се отвори този дванадесетопръстник. От там нататък в дванадесетопръстника започва един ферментационен процес, тънките черва пренасят оскъдно количество храна и така постепенно се натрупва един глад за химическа информация и почват болестите.

**Неврологичните заболявания как се повлияват от билките – Алцхаймер, Паркинсон, ДЦП...**

Не се знае за съжаление причината за тези заболявания – един обикновен Бехтерев ефект – имам един приятел с такава болест, прогнозата е много лоша – всичко се вкостява не може да диша, ребрата се втвърдяват.....и оня ден в книжарницата гледам книга по тази тема. Купих я да видя нещо полезно написано, като очаквах да мога нещо практически да му кажа какво може да помогне. А то само празни размишления размишления, кой има полза от това, не знам..един ред няма –какво да се храни човека, как да се предпази...

За множествената склрероза има данни, че много добре се повлияват от пчелната отрова, обаче над пчелната отрова виси дамоклевият меч на алергията, той е бил закачен на косъм този меч, нали знаеш, колко малко трябва...

Някакъв човек има наблизо, ходят деца при него да ги жилят пчели, предварителни проби трябва да се направят заради възможността от алергии.

Специално за Паркинсон България има световен принос в лечението на това заболяване. Малко известен факт е, че той принадлежи на един народен лечител Иван Раев, който е роден в едно казанлъшко село. Той лекувал със сварени корени от беладона в червено вино и допълнително им давал омесен от него черен хляб и така е лекувал Паркинсон. На тая база са създадени и лекарства, но хляба не се знае от какво е бил. Оня хляб е вършел нещо много важно, отварата с червено вино неутрализира силното действие на алкалоидите на беладоната и това е приноса на България в световната медицина.

**Кое може да подпомогне функциите на мозъка?**

Първото, което ми идва на ум, това е ореха, дори приликата на ядките с мозъка е очевидна. Той е много полезен, всеки ден 5-6 ореха поне трябва да се ядат. Щитовидната жлеза много добре се повлиява – тя командва всички жлези в тялото и е добре да бъде поддържана в изправност.

Много полезна билка е гинкото, много добре действа на притока на кислород в мозъка, също и Златният корен - той прави възможно дишането във всяка ситуация. Златният корен в най-критична ситуация помага на тялото да се пребори.

**Мозъчните клетки възстановяват ли се или не?**

Видял съм напълно изсушени разширени вени, които се възстановяват така, все едно нищо не е било. Същото е и с нервната тъкан, как мислиш иначе се възстановяват хора с инсулти, но трябва да се пие природен продукт, билката трябва, с химикали няма да стане. Проф Григоров, представител на медицината, Хлебаров, който произвежда еликсирите и аз бяхме поканени в едно предаване да говорим за билките. Григоров вика, да ама в природата няма достатъчно билки, хората ако започнат да събират само билки и земята ще стане гола..Истината е, че природата се възстановява сама, недоимък няма...

**НЕФРИТЪТ – КАМЪКЪТ НА ТРЕТОТО ОКО**

**Затвори очи. Отпусни се. Помисли за тялото си, за всички негови части – колко са спокойни, отпуснати, изпълнени с блаженство и покой. Бавно насочи вътрешният си поглед към пръстите на краката, усети как се отпускат и приятно се затоплят. Топлината бавно започва да се изкачва нагоре по глезените, после по коленете, пълзи бавно по бедрата, колкото повече се изкачва нагоре, толкова повече се усилва. Забавяме малко движението в областта на малкия таз. Почувствай как цялата област се загрява, как живителна, подхранваща и целебна топлина се разлива там и захранва всички органи, всяка частица от теб получава импулс да е по-здрава, по-радостна и по щастлива. Всяка малка клетчица получава послание от топлината – Бъди здрава, бъди красива, бъди себе си. Всяка клетка получава послание – Изпълнявай брилянтно своята роля в грандиозния спектакъл, наречен човешко тяло. Ти си важна, ти си прекрасна – от теб зависи здравето, просперитета и благополучието. Сега топлината обгражда с нежно сияние и активира по своя път нагоре всяка чакра, която се намира по средната линия на тялото. Достига до слънчевия сплит и поздравявва трета чакра Манипура - чакрата на нашите желания, скрити стремления, тайни , непрошепнати дори на себе си копнежи, всичко е тук. Топлината ще го задвижи и укрепи. Почувствай топлината в областта на слънчевия сплит, виж я как става все по - ярка и свети с жълточервен пламък. Тя е като малко слънце в центъра на тялото, което излъчва светлина във всичите посоки и се върти, за да разпръсква навсякъде своето блаженство и покой. Скъпа чакра Манипура, запази равновесието в мен, хармонизирай всички органи и структури, за да стане покоя мое постоянно състояние. Нека Божуствен ред цари навсякъде в мен и извън мен. Блаженство и покой да изпълвят цялото ми същество.**

**Сега почувствай как топлината се разпростира още по-нагоре, прониква във всяка клетка на гръдния кош, на белите дробове, устремява се с пълна сила към сърцето, ласкаво го обгръща, люлее го и тихо му говори- Скъпо мое сърце, ти си великото изобретение на Господ Бог, вложил в твойто мъничко пространство най-голямата сила на света, наречена любов. Всеки твой удар ни отдалечава от мига, в който дойдохме на тази земя и ни изпълва с удивление към чудото наречено живот. Искаме да останем в нашия мъничък дом – планетата Земя докато все още имаме копнежа да я пазим и обичаме. Искаме да се освободим от оковите на всички негативни мисли, чувства и постъпки. Скъпо сърце, приеми цялата ми благодарност и любов за твоята безкористност и неуморен ритъм. Обичам те.**

**Нека топлината продължи през гърлото, където като синя въртяща се топка ще събере всички сподавени емоции и заседнали думи, за да изчисти от тяхната отрова това пространство, създадено да бъде чисто и свято. То е центърът на нашия свят, който сами създаваме – именно тук го сътворяваме всеки нов ден, във всеки следващ миг- чрез думите, които изричаме, захвърляме, изплакваме или изпяваме. Добрите думи са като музика и те тъкат всички прекрасни възможности в нашия свят. Нека думите ми оттук нататък бъдат чисти, нежни и добри. Към мен и към другите..**

**Стремително се изкачва топлината към мястото между веждите и остава там за по-дълго време. Третото око- шеста чакра Аджна. Виж как нежна зелена светлина започва да пулсира между очите ти. Благородният нефрит-камъкът на изцелението от всички заблуди. Почувствай как нефритът започва да пулсира в началото бавно, на леки тласъци, после по-бързо и още по-бързо. Усилва се ритъмът на вибрациите, докато сияйна топка от зелена светлина се отлепва от камъка между веждите и поема надолу точно по средната линия на тялото. Едно пътуване през чакрите надолу, едно завръщане към източника, едно ново подмладяване на всички органи и структури, откъдето преди това е преминала топлината. Виж как нефритеният облак обгръща нежно всяка част от теб, изпълва гръдния кош, нежно докосва сърцето, слиза надолу в коремната кухина, после се раздвоява и по вэътрешността на краката достига чак до върховете на пръстите. Сега цялото ти тяло сияе със зелена светлина. Пълен релакс, покой за всяка клетка, нефритът е лечебната сила за всяко твое страдание. Виж как всеки дискомфорт, където и да се намира той, се стопява от бледата и нежна зелена светлина.**

**Извиквай тази сила и този цвят винаги в своите представи щом почувстваш нужда от повече хармония и здраве. Той вече е запечатан във всяка твоя клетка и излъчва целебни вълни на радост и блаженство. Отпусни се напълно, почувствай мирът и покоя вътре в себе си и знай, че те винаги ще бъдат тук. Когато отвориш очи ще си бодър и ще се чувстваш прекрасно. Отвори очи.**

**Нека силата на благородния нефрит бъде винаги с нас.**

**Вярно ли е, че няма нелечими болести..**

Заболява душата най напред и това позволява болествотворните агенти да надделеят, ако ти всяка сутрин си повтаряш не ми е добре, не ми е добре, значи готов си. Важи и обратното. Така че, трудно се лекува душата на човека. Има над 4 хиляди случая описани на спонтанна ремисия на раково болни, изписани здрави, даже скоро четох за 13 годишно момиче от Москва, много сериозно болно, тя все питала професора нали днеска съм по-добре, то е смятало така и той не посмял да разруши илюзията му. В крайна сметка тя се оправя. В момента, когато се касае дали да си жив или не, инстинкта за самосъхранение е изключително силен и ако се задейства целенасочено, нещата тръгват на добре. Даровете на природата-майка са най-ценното ни притежание.

**Какво означава, когато ноктите са чупливи?**

Това е липса на витамин А. Най-богати продукти са слънчогледовите семки, маслото, яйцата, млечните произведения. Това е важен витамин, заедно с витамин С и Е, образуват групата незаменими вещества, които трябва да ги има в организма. Ако човек се храни разнообразно, предпочита необработената храна, няма нужда да се замисля какви мвикроелементи приема, защото всичко се набавя. Много полезни са храните от групата на зелето – цветно, бяло, всякакво, аспержите също, освен това домати, чушки.

**Много хора страдат от подагра. Що за заболяване е това и как се лекува с билки?**

Подаграта се дължи на ензимна недостатъчност, когато се натрупва прекалено голямо количество пикочна киселина, която искристализира в едни много фини кристали и интересното е, че в кръвния поток тия кристали се насочват към палеца на десния крак. Тази болест се провокира от консумацията на гладка мусулатура - език, шкембе, черва, бъбреци. Кафето и алкохолът също са увреждащи фактори. Ако не се лекува, настъпват дегенеративни изменения на ставите. Болните трябва да си обърнат внимание. Една билка и един плод са много полезни. Билката е полски хвощ, а плодът – черна череша. Имат невероятен ефект за изчистване. Има и една друга комбинация – 3-4 дни чай от хвощ, по 1 компот на ден черни череши – за една седмица ги облекчават. Ако навреме се осъзнаят да променят храната, болните от подагра могат да се излекуват. В хвоща има силиций – много важен елемент. Да не се прекалява с вредните храни – това е лечението.

**Ти все пак е трябвало да търсиш начин с помощта на този корен да си лекуваш ушите. Успя ли да го намериш?**

Срива на имунната система предизвиква гнойни процеси - разсъждавах аз тогава, ако аз пия от тая билка и се излекувам, аз ще си реша проблема. Тогава, обаче, бях още първи курс, учим аналитична химия началото...чак трети курс ще учим лечебни растения. А разбрах, че има студентски кръжоци към катедрите по аналитична химия, по физикохимия и по фармакология – това е науката за суровините от растителен и животински произход за направата на лекарства. Суровината се нарича дрога. Отиваме на 15 септември и почваме курса. Взимам аз един по-голям корен и отивам при проф. Дойчинов. Той ни беше курсов ръководител. Тогава нашият факултет се намираше срещу Синагогата. Влизам при него, нося си корена, а съм облечен.. една куртка немска, с ей такива месингови копчета, на баща ми венчалния панталон на райе, английско райе без маншети, нямам пари за дрехи, добър ден, викам, другарю професор, да ме запишете във вашия кръжок да изследвам тая билка и да си правя лекарство за ушите. Той ме гледа, беше шегаджия, вика, абе ти не знаеш буквите, искаш да четеш, не става така, ама колко пари ти дава баща ти, гледа ми дрехите, викам карам на стипендия -24 лв. От тях плащах за квартира 10лв и за другите 14 – купони. И за останалото време – от къщи картофи, яйца, картофи, яйца никакво отиване на Самоков, няма пари за рейс. Вика той ще те запишем в кръжока, ама ще те взема за демонстратор на лекциите. Ще слушаш 2 години по- рано материята, това са 4 часа, ще прожектираш диапозитиви, ще правиш разни демонстрации, като научиш буквите, чети си... И ще ти давам 29лв заплата.Станаха близо до заплатат на управител на голяма аптека в Свиленград, като завърших – 65лв ми беше заплатата там. Аз се самоиздържах. В това време влиза една властна жена и вика кой е донесъл тая дрога тука. Тоя наш студент, иска да го изследва, да си прави лек и тя вади една връзка ключове и вика, влез в тая стая и ме чакай там. Отивам аз, пише на вратата Ана Боева- ст.н.с- партиен секретар на факултета, била антифашист, учила в Чехия фармация, заедно с приятеля й я арестуват, него го бутат в Бухенвалд, нея... как се е откачила не знам... връща се тука с Рачо Ангелов са правили национализацията на аптеките. Тя си беше посветила живота да създаде кадри. Тя за разлика от други в тая катедра, беше създала лекарството антигрипал. Хинин и аналгин- всички го знаят и си пийнеш един антигрипал и нямаш проблеми. Спряха го, защото не било рентабилно. Да се чуди човек...

За първи път тогава видях научна лаборатория. И с целия си акъл взех да подреждам и идва след половин час тя и вика тука ще работиш. Пита ме какви езици знаеш. Аз знаех немски добре, като ме отложиха военните за една година се записах да уча и английски. И руски, естествено, знам. Тя вика, взимаш това писмо, преди това отиваш да се снимаш, ей ти пари, други пари ми даде да си изкарам копие от ключа на тая стая да мога да влизам когато искам.

И с писмото и снимката в народната библиотека и там пише да ми издадат пропуск за научната читалня. Специална карта. Там студенти не допускат. Там професорите преписват книги. Пишат де...

**Така започна да изучаваш Златния корен. Какво най-много те впечатли първоначално?**

Попаднах на много интересна информация. Аз трябваше да направя една подробна справка във всичките реферативни списания, които най - напред са почнали да се получават през 1888 година в Народната библиотека. Всеки две седмици излиза един голям том, библиотекарката ми обясни отзад в азбучника да търся името на Златовръха, руснаците го наричат Золотой корен или Родиола е другото му име. Започнах да търся от 1888 до 1960 дали някой в света го изследва. После вече на базата на тая информация ние или ще го изследваме, или няма. В продължение на три месеца всеки ден след 17 часа като свърша упражнения и лекции, до 22 вечерта аз съм си на бюрото. Тия списания са качени горе със стълба, свалям, тропам, трескам, ония се ядосват, където преписват, но не могат да ме изгонят, щото съм наравно с професорите, макар и студент.

**Какво откри?**

Открих, че 41-ва година едни норвежец Арнолд Нордаун изследва едно близко растение, може да се каже, братовчед на Златният корен - седомагре се нарича, ние го имаме това растение също. Той открива едно ново вещество за науката и го е нарекъл салидрузит гликозид. Няма адрес, търсих друг до 60-та година, друг няма, само тоя 41-ва год прави това изследване. Обаче пише, че това норвежко химическото списание го има в нашата химическа бибилиотека при химическия факултет. Отивам там, искам да ми дадат списанието, жената там вика, по време на бомбардировката библотеката е била срещу Кристал, пада бомба, всичко изгаря, списанието го няма, пише, че го има, но го няма, какво ще правим сега. Тя вика – пиши му бе, момче, намери му адреса, пиши му, те са отзивчиви, ще ти изпрати фотокопие, тогава ксерокс нямаше още.

Намери му адреса, все някъде ще го откриеш и му пиши. И аз го открих, Седнах и му написах писмо: „Уважаеми г-н професор, безпокои ви един студент по фармация, аз изследвам българското растение Златовръх. Знам за публикацията Ви, моля изпратете ми фотокопие.” И давам адрес на катедрата за по голяма тежест. Минават две седмици, един ден като идва професора, вика, абе ти кога стана калайджия, кога ти почерня задника, каква е тая кореспонденция с Норвегия, имаш колет, викат ме в полицията, аз не мога да обясня нищо, не знаеш ли, че има железна завеса... Знам, не знам, мене ми трябва списанието... Тоя човек беше наредил да се събере от растението, да се направи гъст екстракт от него, да се изолира онова вещество, което е открил 41-ва година за свидетел. Списанието копирал, монографията, с която е станал професор и едно писмо и пише, драги младежо, вашето писмо ме върна в годините на моята младост, аз си припомних всичките трудности, които трябваше да решавам като млад аспирант, затова ако имате проблем, съм готов със съвет да ви съдействам.

**Запомнил си всяка подробност от тогава...**

Даааа...можеш ли да си представиш колко забогатях тогава... макар че имаше много трудности...Точно тогава беше открита хартиената хематография. Върху една специална хартия се слага свидетел, слагаш чая и разбираш има ли го в него въпросното нещо и колко е. Тая хартия я има в Англия, няма я в България. Г-н, Нордаун пратете малко хартия, бе. Той я изпрати. И аз направих първите хартиени хроматограми в Медицинска академия. Оказа се, че моето растение, то си е мое, Господ го е създал, но то си е мое, то е целият ми живот, има много от това вещество- салидрузит. Точно той позволява да има дишане, когато няма кислород. Когато няма кислород, клетката диша по един друг път, различен от цикъла на Кребс. И тоя път минава през това вещество. Няма салидрузит, няма дишане. Какво е живота- дишане. Какво е умората – трудно дишане, какво е болестта – трудно дишане. Като си алпинист, няма кислород, трудно дишаш, като си в подводницата няма кислород, пак трудно дишаш. И космонавт да си, същото е...

**Вече си знаел кое ще ти помогне, какво оставаше оттам нататък?**

Оттам нататък оставаше, тъй като растението е малко, да създам плантации, да имам суровиннна база. Опитах се да го садя в Самоков- на 1000 метра изгнива, като виси на стената живее 5-7 години, като го сложиш в земята изгнива, защото няма манган - един микроелемент, много важен за неговото съществуване. Тоя манган го има в самоковската железна руда. Това го разбрах много по късно, когато се правиха анализи на минералния състав. Тоя манган и още един метал- титан, са в основата на невероятните качества на самоковското желязо- ръжда няма, невероятно е. Идете в музея, ще видите чуковете и наковалните стоят 500 години и повече и няма ръжда. Аз като видях, че не става тука, си викам, абе качи се горе, където си живее растението и си направи плантациите там, тогава планината беше свободна, нямаше национален парк и където го има, събера си малко, останалото правя си плантации. Мечката и дивите кози правеха пакости, ядат го, скачат, мина се време, стана Национален парк, не е редно да се пипа, да остане за поколенията. Затова се обръщам към всички, които знаят растението, да не го унищожават, не бива да си късат и цветовете му, ако го изкоренят, лишават нашите внуци и правнуци от едно голямо богатство, с което древните българи са успели да се съхранят като народ.

**Кои други свои мечти успя да реализираш покрай „познанството” си със Златния корен?**

Тука ще кажа, че моя приятел Ути Бъчваров помогна да изпълня една мечта да тръгнем по пътя на древните българи Тян шан от Киргизия към така наречената Таримска долина. Те като са дошли от Памир, минават през една река Или и в тая Таримска долина се заселват. Там е починал оня, който ги е довел. Петдесет и шеста година са правени разкопки, там е надгробната могила водача, неговата надгробна могила е от камъни черен стъкловиден базалт. Всеки воин е донесъл един камък да направят надгробната могила, имали са и някакъв кон жребец там покрай едно езеро, от което тръгва реката. Тоя кон е произвеждал други жребци, 500 км за 24 часа коня е минавал в галоп по тая пустиня – тя е чакъл. Какви са били тия копита не знам и аз все си виках, там сигурно расте тоя корен няма начин конете да не го пасат...

**За какво помага Златният корен?**

Златният корен е адаптогаен, помага на организма да се приспособи и да преживее в екстремни условия. Също е и имуномодулатор, значи и имунната система така укрепва, че надделява, не е стимулатор като кафето, невероятни качества има като средство за заздравяване на рани. Няма значение изгорено, прободна рана, гнойна, варикозни язви, всичко лекува като мощно противомикробно средство, бактерицидно, а това, което много ме интересуваше и го доказа по късно разказа на един каракачанин, той убива вирусите. Шапа е вирусно заболяване и коренът, приет вътрешно ликвидира вирусите. Имах един приятел бай Димитър Щерев, който все го питах, кажи церили ли сте шап, той дълго време не ми казваше.. Така стана, че измреха и двамата му сина, той се притесни, разболя се, дойде и един ден и ми разказва, че един каракачанин, най богатия, 500 овце докарва от Разлог, от планината, болни от шап и му вика да земеш раница и да ги заведеш на паша. Той му е бил овчар, тоя бай Димитър, разказа ми как са сложили Златния корен в ярмата и солта и на една ливада извели овцете. Скоро се оправили. Той се разболя се от диабет после този човек, казах му на динята кората да я бръсне с един нож, това което изстърже, го вари и го пие. След две години нямаше вече диабет. Който е болен да го използва, сигурно средство за предпазване и лекуване на диабета, динята се бръсне, суши се, вземаш два пръста в половин кило вода вариш и пиеш.

**ЖИВОТЪТ Е БЪРЗА РЕКА**

**Затвори очи…отпусни се… Няма защо да бързаш, тъй като, накъдето и да си се запътил, ти вече си Там. Наслади се на пътуването, на красивия пейзаж и чудните звуци. Има смисъл да мислиш има ли смисъл, защото откакто дойде, ти все се съмняваш….Знаеше от самото начало какво си, но така и не се осмели да попиташ Кой си.**

**Най-напред, още щом се научи да ходиш, по виковете около себе си разбра, че най-лесно е, тичайки, да паднеш. Внимавай, ще паднеш, ще паднеш, ще паднеш – дочуваше ясно от всички страни. Това те отказа да тичаш и както беше решил, дори да летиш…**

**После ти обясниха, че тук, в този свят само се пипа, гледа и слуша, а ти се стремеше да усетиш звука, да прозреш в тишината, да поговориш с дъжда…**

**Най-накрая разбра, че си просто подобен на всички, че случайно си тук, и си жив, и че имаш право на глас само в общия хор…**

**И тогава загуби интерес към примамливите за теб светове, към празничните усещания, с които бе пълна душата ти и всичко наоколо се превърна или в тежък товар, или в изпитания, които ставаха все повече и все по - непоносими, докато накрая намрази това тяло, заприличало вече на развалина и този живот, наподобяващ нечий сбъднат кошмар.**

**Понякога, но рядко, в съзнанието ти проблясваше един прост и много ясен въпрос: Кой направи с мен всичко това? Кой сътвори от празника наказание, кой превърна феерията от звуци и светлини в безвкусен спектакъл, с една мръсна, продрана завеса, изпод която прозират дори нескопосаните маски на актьорите. Кой направи този маскарад и сега го представя за велика пиеса? В чия „Комедия от грешки” изпълняваш главната роля сега? И това ли е тя – ролята, за която мечтаеше и заради която си тук?**

**Сега отпусни още повече всички мускули и нека всяко напрежение в тялото ти се стопи. Твоето прекрасно тяло, с което дойде, все още е с теб и и готово да бъде пак свършената дреха на твоята душа. Във вените и артериите, в мъничките капиляри, във всяка частица от теб все още тече онази безсмъртна субстанция, наричана „дух”. Вече можеш да се отпуснеш напълно. Времето на трудните въпроси свърши и сега е ред на отговорите...Тези отговори, които винаги си носил със себе си, вложени специално за теб в „черната кутия” на подсъзнанието ти, в случай, че поискаш да ги научиш...**

**В случай, че искаш да научиш истината, се приготви да отвориш съзнанието си, да включиш ума си на честоти, каквито не си използвал досега и да проумееш неща, отвъд обичайните възприятия, с които си свикнал. Слушай това, все едно слушаш приказка, каквато ти разказваха преди много години, когато се сгушваше в уютния дом на твоето детство, широко отворил очи и уши за нечувани вълшебства, за магьосници и далечни земи.**

**....Ти си този, който сътвори твоя свят. Ти си този, който вкара в него чудовищата, нещастията и бедите. Ти си този, който намрази другите, както и те постъпиха с теб. Ти си този, който обвиняваше злата съдба за всичките си проблеми, без да забележиш, че тя има твоето лице. За да направиш всичко това, ти употреби цялата си Сила. Затова сега ти се струва, че не можеш да продължиш нататък, че си изчерпан и празен като спукан балон.**

**...Но никой не може да ограничи безграничното и никой не може да пресуши неизчерпаемото. И тъй като Силата ти бе дадена без наръчник с инструкции, ти трябваше да ги откриваш сам. Отвъд сетивата и материята, трябваше да видиш невидимото, да разбереш немислимото, и да приемеш недопустимото. Защото животът е бърза река, но ти стоя на брега й до днес. Време е да я оставиш сега да те понесе в своя бяг, да разтвори страховете ти и да отмие всички съмнения. Само тогава ще си спомниш кой си в действителност и за какво си дошъл. Само тогава ще вземеш обратно своята Сила да сътворяваш за себе си обстоятелства, събития и хора.**

**...Отвори очи. Нека тази Сила бъде с теб!**

**Какво представлява болестта според теб?**

Болестта е дисонанс с околната среда. Пастьор на времето е твърдял, че микробът е причина за всички болести, накрая на живота си е признал, че средата е, а не е микробът. Древните българи, богът им е Тангра, ще рече нещо над слънцето, ра е слънце танг е над, нали казват, идеш в гората и можеш да се помолиш, бога е там, бога е вселената, бога е природата, ние не знаеме какво е това, това е някаква енергия, душите са ни енергия, това е доказано, руснаците са правили кирлианова фотография, аз съм правил на растенията, а те са правили кирлианова фотография на мъртвец, чакрите угасват на деветия ден, те се с характерни светлини, вече има възможност, това да се фотографира, на деветия ден ние изнасяме, на 40 ден загасва тялото, значи тогава душата, енергията, която свети, загасва и душата отива, казват учените в един информационен пояс около Земята, наречен Акашови облаци, там отива. Душата не умира.

Тялото се скапва, зависи как си живял. Ако се грижиш за себе си и си отговорен към Вселената, към мравките, децата, не правиш лошо, ще живееш повече, ако пиеш, пушиш, мислиш лошо, страхуваш се, страхът е енергия, тя убива, затова трябва да се мисли позитивно всеки ден, да се радваш на песента на птиците, да чуваш врабчетата...

**Ние постоянно влизаме във взаимоотношения с околната среда. Знаем ли, обаче, как да се отнасяме към природата?**

Виж, след като си оправих ушите, веднаж планината ме хвърли в едни преспи, свлякъл съм се надолу, не помня как. Не ме уби тогава, само ми показа, че с природата шега не бива. А един татарин все ми викаше, преди да откъснеш, трябва да туриш залък хляб, не може да взимаш, трябва да дадеш преди това. Винаги в раницата ми има комат хляб и турям в гората. И ако ме срещне мечка, отминава ме спокойно. Изобщо, което съм решил, става. Само на Тян шан бях възбуден, че го намерих корена, бях приготвил цял хляб, слязох от коня и...забравих да го сложа. Бяхме заедно с Ути Бъчваров- викам какво направих бе, Ути, забравих хляба да сложа. Той вика, айде бе, голяма работа, я свали тая фанела да те снимам по- спортно и се снимахме, качихме се на конете, продължихме за Киргизия, на 400м ми стана студено, а фанелата...е там на езерото. И други неща се случиха...Ути си загуби анурака, Райчо Кънчев, който ни снимаше, филтрите му се повредиха. На Ути един приятел, художник, неговият фотоапарат падна в един гьол, остана си там. От всеки планината Тян шан си взе по нещо..В църквата палят свещ, а на природата залък хляб трябва да се остави, по - ценно от хляб няма... ама...

Древните българи са казвали, че който намери Златен корен и го пие, ще бъде здрав и късметлия до края на живота си и ще живее два века.

**Освен Златният корен, добавяш в своите лекове и други билки. Кои са най-мощните имуностимулатори в растителния свят?**

На първо място това е Ехинацеята. Тя е канадска билка, когато гърмяща змия ухапе индианец, изскубват растението, сдъвкват корена и налагат раната и човекът не умирал. Ехинацеята е един от най-мощните имуностимулатори. Имам кошери, където отглеждам това растение, пчелите невероятно много нектар събират от него.

Все говорим за това укрепване на собствените сили – ние се храним с индустриална храна, било тя животинска, било растителна. Ние страдаме от глад за хранителна химическа и енергийна информация. Билката е храна. Човешкият организъм от храната, въздуха и слънцето, както и от други енергии, които не ги знаем, създава това, което е той самият. Когато по някаква причина възникне дисонанс с околната среда – радиация, или нещо друго, от което страда тялото, ако има храна, то ще си направи лек. Човешкото тяло е съвършеният фармацевт, ако има храна, прави си лекове, ремонтира си се, няма значение диагнозата. Човешкото тяло е невероятно нещо, знае как да се лекува, неслучайно старите хора викат, абе за всяка болка има билка.

**Често препоръчваш и много голямо значение отдаваш на червената боровинка. За какво помага това растение?**

Червената боровинка е невероятен плод, аз я бера в района на Саръ гьол, където е ловната хижа на Сакс Кобурготски .

Идват при мене хора, последна надежда им е тука, надеждата крепи човека, аз съм длъжен да им крепя душата. Това са хора, на които са казали, абе я си го земете тоя оттука, нищо не става от него. Отписали ги от живота, пък те живеят. Защото билките са храна. Тялото се бори, като му дадеш субстрат, то си направи от него каквото му е нужно.

Червената боровинка съдържа онова вещество, което го има и в Златния корен и за което ти разказах, но в по-малко количество.

Преди години, аз участвах в стопанския съвет на Централно аптечно управление. Една зима се връщам от съвещание, прозореца счупен на рейса, вънка духа, много студено, хремата ме хвана веднага, ние правим туршия от тоя плод- вода, малко захар, червени боровинки, това се слага в глинен съд, после се добавят мушмули или диви крушета, грозде. Та прибирам се аз почти болен, тресе ме, а те турили една кана от това и аз я изпих цялата и си легнах, на сутринта ми няма нищо, няма хрема, а всички знаят че една хрема се лекува за 7 дни. Три пъти се разболявах нарочно, за да му пробвам действието и трите пъти действа безотказно.

**Кои други билки подсилват имунитета?**

Другата ни важна билка-храна това е здравеца. Изследвано е от една моя колега, Иванчева от факултета. Тя доказа невероятните му качества да сваля високото кръвно налягане. Проф Веселин Петков, лека му пръст, има същите наблюдения, че в определени дози като чай помага за високо кръвно, иначе у него се съдържа етеричното масло гераниево- бактерицидно средство. Добавен към мехлеми, лекува рани. Самото му име-здравец е символ на здравето.

Лофантът притежава свойствата на ехинацеята и на жен шена, оказа се, че расте добре, става голямо, много по-меко действа от жен шена, който може да се пие само 21 дни, докато лофанта може безкрайно, поддържа човека здрав, жизнен и укрепва и нервната система.

За шипката всички знаят, че е естествен витамин С. Шипковият чай е по- добре да се пие от зеления например, който на изток пият много и действително не боледуват от бъбреци и високо кръвно налягане.

Глогът е друг приятел на сърцето, има много меко стимулиращо действие, разширява кръвонсните съдове, помага при ангина пекторис, при инфарктите, действа също много добре и на мозъка, невероятна билка е, дар на есента. Същото действие има и цвета, не само плодовете му.

Белия оман е много красиво растение – регулира храносмилателната система, тонизира организма и укрепва имунната система. Странно ми е, но изглежда го има и в Хималаите. Иначе, това е наша билка, два метра става, с едни красиви цветове и много пчели по него, можеш да го видиш в планината.

За мавруда пък се знае, че са лекували с него туберкулоза, като на едно кило мавруд се слагат две супени лъжици от Златния корен, много леко се загрява в 300 грама мед. Пие се само по 50гр. сутрин.

Много са даровете на майката – природа и всички те са на наше разположение. Ако се отнасяме осъзнато към тях, можем винаги да бъдем здрави и хармонични. Всеки може да прави чудеса в живота си. Трябва само да носи и дава любов...

**Растенията са живи същности, те са наша храна, наши лекове и приятели –смята Никола Мангалджиев. Само природата носи истинско изцеление и то за онези, които й вярвят и я обичат. Докоснеш ли се веднаж до човек като него, започваш да разбираш, че цялата сила на Вселената е на разположение на този, който е поел отговорност за здравето си и тръгнал по пътя на самопознанието. А билките, които са най-близо до нас, са именно тези, от които имаме нужда. Ако се научим да говорим на езика на природата, възползвйки се от нейните дарове, ще сме направили крачката към собственото си изцеление, а сигурно и към изцелението на тези до нас, на които искаме да помогнем. Всичко е свързано и всички ние сме част от големия галактически оркестър, в който растения, животни, минерали, видими и невидими същности, всичко живо участва със собствени мелодии-вибрации, уникални и неповторими. И кой знае, може би целият приказен танц на звезди и планети се осъществява не само в Космоса, а и в собствените ни тела, докато умовете ни дирижират необятната космическа симфония, свързвайки неумиращата и вечна душа с Безграничния Източник, от който произлизат всички неща...**